Valgomasis kaštainis

Valgomojo kaštainio paplitimo arealo alternatyvus Europos miškų genetinių išteklių programos (*EUFORGEN*) žemėlapis ''('''žiūrėti čia''')''

: **&#10006;** savaiminis paplitimo ir „X“ izoliuotas paplitimo arealas.
: **&#10006;** introdukuoti ir natūralizuoti, bei nuo neolito laikotarpio „X“ izoliuotos populiacijos

**Valgomasis kaštainis** (*Castanea sativa*) – magnolijūnų (*Magnoliophyta*) skyriaus, bukinių (*Fagaceae*) šeimos, kaštainių (*Castanea*) genties lapus metančių vienanamių medžių rūšis, kurio moteriški ir vyriški žirgininiai žiedai sukrauti ant to paties vieno medžio.

## Paplitimas
Natūraliai paplitęs dalyje pietų Europoje regionų – ypač Apeninų pusiasalyje, Iberijos pusiasalio šiaurės vakaruose, Graikijos pietuose ir Rusijos pietvakariuose palei Juodosios jūros regionus ir Šiaurės Kaukaze. Azijos žemyne natūraliai auga Mažojosios Azijos šiaurinėje dalyje ir Užkaukazėje. 

Introdukuotas ir natūralizuotas gerokai platesnėje Europos dalyje, nei natūralus arealas, ypač švelnesnio klimato šalyse, įskaitant visą Iberijos pusiasalį, Prancūziją, Britų salas, Beneliuksą, Vokietiją, Šveicariją, Slovėniją. Plačiai paplitęs Austrijoje, Vengrijoje, Rumunijoje, Slovakijoje ir Balkanų pusiasalio šalyse.

2020 m. duomenimis, valgomasis kaštainis Lietuvoje dar gana retai auginamas. Trys individai yra pasodinti Vytauto Didžiojo universiteto botanikos sode, iš jų seniausias sodintas 1950 m., kiti du jaunesni pasodinti 1982 m., buvo gauti iš Vokietijos Špėto medelyno. Nepaisant kad tai švelnaus klimato medis, bet Lietuvoje gana neblogai auga, žydi ir dera. Bet nepaisant tai, užderėjusių kaštainių riešutai Lietuvoje pridera mažesni nei regionuose kur auga natūraliai ar ten kur jiems tinkamos augimo sąlygos, ir dažnai būna tušti. Lietuvoje geriausios jiems sąlygos augti yra jos pietvakarių dalyje.

## Apibūdinimas
Tai didelis, lapus metantis medis. Jo aukštis 20–25, rečiau 30–35  m, kamienas iki 2 m, nors senų medžių kamienas gali siekti iki 6 m skersmens arba 12 m apimties. Lapai pailgi, lancetiški, 16–28 cm ilgio, 5–9 cm pločio, dantytais kraštais. Žiedai susitelkę 10–20 cm ilgio viršun nukreiptuose žirginiuose. Viršutinėje jų dalyje yra vyriški, apatinėje – smulkūs moteriški žiedai. Žydi birželio–liepos mėnesiais. Žieduose gausu žiedadulkių ir nektaro. Rudenį subrandina goželį (spygliuotą netikrąjį vaisių), kurio viduje būna 3–7 kaštoninės spalvos sėklos (riešutai).

Valgomieji kaštainiai gali toleruoti iki -25°C laipsnių šaltį, bet palankiausiai auga švelnaus klimato regionuose ir gerai pralaidžiame dirvožemyje. Paprastai gyvena apie 700 m., bet kultivuojami gali gyventi iki 1000 metų.

## Panaudojimas
Iš vieno medžio galima pririnkti 30–100 kg, bet per gerą derlių iki 300 kg vaisių. Valgomojo kaštainio riešutai yra valgomi, nuo seno naudojami kulinarijoje. Jie yra labai maistingi ir dalyje regionų sudaro didelę vietos gyventojų raciono dalį (pvz., Korsikoje). Iš kaštainio riešutų malami miltai, kepti riešutai vartojami kaip užkandis, dedami į konditerijos gaminius, virti naudojami garnyrui. 

Mediena tvirta, bet su laiku riečiasi ir skyla. Medienos tankis 560 kg/m³. Medienoje, žievėje gausu tanino.

## Sinonimai
# *Castanea castanea* (L.) H.Karst. 
# *Castanea prolifera* (K.Koch) Hickel 
# *Castanea sativa* f. *discolor* Vuk. 
# *Castanea sativa* var. *hamulata* A.Camus 
# *Castanea sativa* var. *microcarpa* Lavialle 
# *Castanea sativa* var. *prolifera* K.Koch 
# *Castanea sativa* var. *spicata* Husn. 
# *Castanea vesca* Gaertn. 
# *Castanea vulgaris* Lam.
# *Fagus castanea* L. 
# *Fagus castanea* var. *variegata* Weston 
# *Fagus procera* Salisb.

## Valgomojo kaštainio kultivarai
Iš valgomųjų kaštainių yra išveista kultivarų, dalis jų surašyti žemiau:
# *Castanea sativa* 'Albomarginata'
# *Castanea sativa* 'Bouche de Betizac'
# *Castanea sativa* 'Colossal'
# *Castanea sativa* 'Labor Day'
# *Castanea sativa* 'Maraval'
# *Castanea sativa* 'Marigoule'
# *Castanea sativa* 'Marron de Lyon'
# *Castanea sativa* 'Marsol'
# *Castanea sativa* 'Montemarano' 
# *Castanea sativa* 'Paragon'
# *Castanea sativa* 'Precoce Migoule'

## Taip pat skaityti
* Svetimžemiai medžiai Lietuvoje
* Paprastasis kaštonas

## Galerija

Vaizdas:Germination_chataigne.jpg|Daigelis
Vaizdas:Castanea_sativa_20050703_433.jpg|Žiedai ir lapai
Vaizdas:Castanea_sativa_0003.JPG|Vyriški žiedai
Vaizdas:Castanea_sativa_0004.JPG|Moteriški žiedai
Vaizdas:Edelkastanien.jpg|Nesubrendę vaisiai
Vaizdas:Chestnuts.jpg|Goželio viduje matyti riešutai
Vaizdas:Castanea_sativa_0006.jpg|Goželio viduje matyti riešutai
Vaizdas:Chioma_di_castagno_con_ricci.jpg|Valgomasis kaštainis su vaisiais
Vaizdas:Castanea sativa JPG2a.jpg|Kaštainių alėja Belgijoje
Vaizdas:Castanea_sativa_(Mariemont)_JPG1a.jpg|Valgomojo kaštainio kamienas
Vaizdas:Edelkastanie.jpg|Kamieno pjūvis
Vaizdas:Caldarroste,_geröstete_Kastanien,_roasted_Chestnuts.jpg|Paskrudinti valgomojo kaštainio riešutai
Vaizdas:Marrons_glac%C3%A9s.jpg|Glazūruotų kaštainių desertas
Vaizdas:Farine_de_châtaigne_corse.jpg|Valgomųjų kaštainių miltai


## Šaltiniai

## Nuorodos
* theplantlist.org / ''Castanea sativa'' Mill. 
* youtube.com / Valgomasis kaštainis (lot. Castanea sativa)